**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.07.2018, ora 08.00 – 02.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 01.07.2018, la ora 11.45, avertizarea hidrologică nr. 43, valabilă în intervalul 01.07.2018, ora 12.00-03.07.2018, ora 16.00, vizând creşteri de debite şi niveluri ca urmare a propagării viiturilor formate anterior în amonte, cu depăşirea COTELOR DE APĂRARE, astfel:**

**-COD GALBEN în intervalul 01.07.2018, ora 12:00 – 03.07.2018, ora 16:00** - **depășiri ale COTELOR DE ATENŢIE** pe râurile din bazinele hidrografice: Olt – bazin superior şi mijlociu **(judeţele Harghita, Covasna, Braşov, Sibiu),** Siret – sector aval confluenţă cu râul Suceava **(judeţele Suceava, Botoşani, Iaşi, Neamţ, Bacău, Vrancea şi Galaţi),** Prut - sector amonte Ac. Stânca Costeşti, Jijia, Prut - afluenţii aferenţi sectorului amonte confluență Jijia **(judeţele Botoşani și Iaşi);**

**-COD PORTOCALIU în intervalul 01.07.2018, ora 12:00 – 02.07.2018, ora 16:00** - **depășiri ale COTELOR DE INUNDAŢIE** pe râurile din bazinele hidrografice:Olt – bazin superior amonte S.H. Hoghiz, **(judeţele Harghita, Covasna şi Braşov),** Siret – sector aval S.H. Lespezi **(judeţele Neamţ, Bacău, Vrancea şi Galaţi),** Jijia **(judeţele Botoşani şi Iaşi)**, Prut - sector amonte Ac. Stânca Costeşti, **(judeţul Botoşani).**

Se menţionează că fenomenele hidrologice periculoase se pot produce şi pe afluenţi de grad inferior ai râurilor marcate pe hartă.

Se ridică începând cu data de 01.07.2018, ora 12:00, avertizarea hidrologică din celelalte bazine hidrografice avertizate anterior.

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:**BACĂU, BOTOŞANI, BRAŞOV, COVASNA, GALAŢI, HARGHITA, IAŞI, NEAMŢ şi VRANCEA (9 prefecturi) – COD PORTOCALIU și BACĂU, BOTOŞANI, BRAŞOV, COVASNA, GALAŢI, HARGHITA, IAŞI, NEAMŢ, SIBIU, SUCEAVA şi VRANCEA (11 prefecturi) – COD GALBEN.*

**Debitele au fost** **în creştere, ca urmare a** propagării pe Siret, Prut, pe cursurile mijlocii şi inferioare ale Someşului, Mureşului, Oltului, Argeşului, Ialomiţei şi pe cursurile inferioare ale Buzăului, Bistriţei, Trotuşului, Bârladului şi Jijia.

Pe celelalte râuri debitele au fost în scădere.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Crasna, Barcău, Crișul Negru, Timiş, Caraş, Cerna, cursul inferior al Argeșului şi bazinul superior al Bârladului, unde se situează la valori cuprinse între 30-100% din mediile multianuale lunare.

În interval s-a situat peste COTA DE ATENŢIErâul Secaş la staţia hidrometrică Colibi (300+20)-jud. AB.

**Se situează peste:**

-**COTELE DE PERICOL** râurile la următoarele staţii hidrometrice: Râul Negru – Reci (400+33)-jud. CV;

-**COTELE DE INUNDAȚIE** râurile la următoarele stații hidrometrice: Olt – Podu Olt (450+97)-jud. BV, Olt – Hoghiz (350+104)-jud. BV, Siret – Drăgeşti (400+8)-jud. BC, Prut – Rădăuţi-Prut (410)-jud. BT, Miletin – Şipote (250+27)-jud. IS;

-**COTELE DE ATENȚIE** râurile la următoarele stații hidrometrice: Olt – Micfalău (190+50)-jud. CV, Olt – Feldioara (340+78)-jud. BV, R. Negru – Lemnia (300+11)-jud. CV, Prut – Oroftiana (370+98)-jud. BT, Sitna – Drăcşani (400+35)-jud. BT, Sitna – Todireni (250+45)-jud. BT, Miletin – N. Bălcescu (310+58)-jud. BT, Miletin – Hâlceni (250+14)-jud. IS, Jijia – Todireni (210+51)-jud. BT, Jijia – Victoria (450+36)-jud. BT, Jijia – Andrieşeni (300+75)-jud. IS, Bahlui – Hârlău (210+50)-jud. IS.

**Debitele vor fi în creştere** prin propagare pe Prut, pe cursurile inferioare ale Someşului şi Siretului şi pe cursurile mijlocii şi inferioare ale Mureşului şi Siretului.

Pe celelalte râuri debitele vor fi în scădere.

Ca urmare a propagării viiturilor formate anterior se vor mai situa peste COTELE DE APĂRARE râurile din bazinul superior al Oltului, cursul mijlociu al Oltului, cursul mijlociu şi inferior al Siretului, cursul superior al Prutului şi râurile din bazinul mijlociu şi inferior al Jijiei.

**DUNĂRE**

**Debitul la intrarea în ţară** (secţiunea Baziaş) în intervalul 01-02.07.2018 **a fost în creştere, având valoarea de 5000 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi** **în creştere (5200 m3/s).**

 În aval de Porţile de Fier debitele vor fi în creştere pe sectoarele Gruia – Olteniţa şi Galaţi – Tulcea, staţionare pe sectorul Călăraşi – Cernavodă şi în scădere pe sectorul Hârşova – Brăila.

**2.** **Situaţia meteorologică în intervalul 01.07.2018, ora 08.00 –02.07.2018, ora 06.00**

**În ţară** vremea s-a ameliorat semnificativ sub aspectul ploilor, însă valorile termice diurne s-au situat cu mult sub cele climatologic specifice datei, îndeosebi în jumătatea nordică a țării. În nordul, centrul și estul teritoriului, precum și la munte, au fost înnorări temporare și, în special în prima parte a intervalului, pe arii restrânse s-au semnalat ploi slabe. Ploile au avut mai ales caracter de aversă, iar în nordul Dobrogei și sudul Moldovei au fost însoțite de descărcări electrice. Trecător, în nordul Carpaților Orientali, la altitudini de peste 2000 m, precipitațiile au fost și sub formă de lapoviță. În restul zonelor, cerul a fost variabil, mai mult senin noaptea. Vântul a suflat slab și moderat, cu unele intensificări ziua pe crestele montane, dar local și în sud-vest, centru și est, iar pe raza localității Bârlad, în județul Vaslui, a luat aspect de vijelie. Temperaturile maxime s-au situat între 17 grade la Joseni și 27 de grade la Giurgiu, iar la ora 06.00 valorile termice se încadrau între 5 grade la Miercurea Ciuc și 20 de grade la Sulina.

**La Bucureşti,** vremea s-a ameliorat sub aspectul ploilor, însă valorile diurne s-au menținut ușor sub cele normale pentru începutul lunii iulie. Cerul, temporar noros pe parcursul zilei, s-a degajat treptat, devenind mai mult senin din a doua parte a nopții, iar vântul a suflat slab și moderat. Temperatura maximă, ușor mai scăzută decât în ziua precedentă, a fost de 25 de grade la Afumați și Băneasa și de 26 de grade la Filaret, iar la ora 06.00 se înregistrau 11 grade la Băneasa și 13 grade la Afumați și Filaret.

**3. Prognoza meteorologică în intervalul 02.07.2018, ora 08.00 –03.07.2018, ora 08.00**

**În ţară,** valorile termice, deși în creștere ușoară, vor continua să se situeze sub cele climatologic specifice datei în special în regiunile nordice și centrale. Cerul va fi variabil, cu înnorări temporare și trecător ploi slabe ziua, izolat în nordul, centrul și estul țării, precum și la munte, iar în a doua parte a nopții pe arii restrânse, cu precădere în sud-vest. Vântul va sufla slab și moderat, cu unele intensificări pe crestele montane. Temperaturile maxime se vor situa între 18 și 28 de grade, iar cele minime vor fi cuprinse între 6 și 17 grade, ușor mai ridicate pe litoral, spre 18...19 grade, dar și ușor mai coborâte în estul Transilvaniei, spre 3 grade.

**La Bucureşti** regimul termic va fi caracterizat de valori apropiate de cele normale la această dată, temperatura maximă urmând a se situa în jurul valorii de 27 de grade, iar cea minimă fiind de 13...15 grade. Cerul va fi variabil, mai mult senin în prima parte a zilei, iar vântul va sufla slab și moderat.

***II. CALITATEA APELOR***

**Pe Marea Neagră**

**A.B.A. Dobrogea Litoral** informează că în data de 01.07.2018, în jurul orei 18.15, a fost semnalat un delfin eșuat lângă digul din Mangalia.

Pe râurile interioare și pe fluviul Dunărea nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE